Í umfjöllun Fréttablaðsins í dag segir að ríkislögmaður hafi staðfest að stefnurnar séu komnar á borð embættisins en að ekki sé búið að þingfesta þær . Axel Helgason , formaður stjórnar Landssambands smábátaeigenda , segir í samtali við Fréttablaðið að minnsta kosti sex fyrirtæki ætli að sækja bætur . Unnsteinn Þráinsson , formaður Félags makrílveiðimanna , sagði í samtali við Kjarnann í síðustu viku að frumvarpið væri ósætannlegt og að hans félagsmenn væru afar ásóttir . Hann sagði að heimildirnir séu að mestu færðar til „ stórútgerða landsins “ , en afgangurinn fari í leigupott þar sem veiðigjald verður tvöfalt , sem sé sérstaklega þungt í reksturinn hjá félagsmönnum Félags makrílveiðimanna . Hann sagðist enn fremur sannfærður um að efnisatriði fyrrnefnds frumvarps , eins og það sé nú , standist ekki lög og stjórnarskrá , og að félagsmenn muni láta reyna á það fyrir dómstólum . Hefur Jóhannes Bjarni Björnsson hrl. meðal annars unnið minnisblað fyrir félagið , sem Unnsteinn telur að sýni glögglega að lagalegur grunnur málsins sé ekki fyrir hendi . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .